Diari Oficial de la Generalitat Valenciana


Sumari del DOGV 7486, del 16-03-2015 (2015/2166)

RESOLUCIÓ de 27 de febrer de 2015, de la Direcció General d'Avaluació Ambiental i Territorial, per la qual s'ordena la publicació de les declaracions d'impacte ambiental corresponents als expedients 120/14-AIA Vall d'Alba i 125/14-AIA Villar del Arzobispo.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7486

Data del DOGV
:   16-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2166


Data del document
:   27-02-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Vall d'Alba
    * Villar del Arzobispo
    * impacte ambiental

RESOLUCIÓ de 27 de febrer de 2015, de la Direcció General d'Avaluació Ambiental i Territorial, per la qual s'ordena la publicació de les declaracions d'impacte ambiental corresponents als expedients 120/14-AIA Vall d'Alba i 125/14-AIA Villar del Arzobispo. [2015/2166]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, el qual establix la publicació en el Diari Oficial de la Comunitat Valenciana de la declaració d'impacte ambiental, resolc:  
  
  
Únic  
Publicar en el Diari Oficial de la Comunitat Valenciana les declaracions d'impacte ambiental corresponents als expedients 120/14-AIA Vall d'Alba i 125/14-AIA Villar del Arzobispo.  
  
«Declaració d'impacte ambiental  
Expedient: 120-2014-AIA.  
Títol: ampliació de granja porcina.  
Promotor: Pilar Sales.  
Òrgan substantiu: Ajuntament de Vall d'Alba.  
Localització: parcel·la 192 del polígon 6 de la partida Mas Sec de Vall d'Alba (Castelló).  
Antecedents  
El 28 de març de 2001 la Direcció General de Planificació i Gestió del Medi dicta estimació d'impacte ambiental per al projecte de granja porcina amb capacitat per a 1060 places d'enceball en la parcel·la 192 del polígon 6 del terme municipal de Vall d'Alba (Castelló).  
  
Els condicionants establits en la dita estimació van ser:  
- Construcció de fosses i canals de purins amb materials impermeables.  
- Disposar de mesures higienicosanitàries d'acord amb la legislació vigent.  
- Comunicació a l'òrgan ambiental de qualsevol variació que es produïsca en la destinació dels residus.  
Descripció del projecte  
Actualment es proposa l'ampliació de la granja fins a arribar a un nombre de places de 1800 porcs d'enceball. Per a això, es construirà una nova nau paral·lela a les existents de planta rectangular amb una dimensió de 560 m², en l'antiga parcel·la 194 del polígon 6.  
En l'interior de la nau es disposaran dos corredors centrals longitudinals amb línies d'enceball a un costat i a l'altre davall les quals discorren rases de purí estanques de 2,15 metres d'amplària i 1,2 metres de profunditat cobertes amb reixes.  
Quant al procés productiu, a l'any es realitzaran dos engreixaments de 1800 porcs. En la granja els gorrins entraran amb 20 Kg de pes i s'encebaran fins a arribar a 100 Kg de pes.  
Es preveu un consum d'aigua de 4500 m³. Segons l'informe expedit per l'empresa subministradora, hi ha recursos hídrics suficients per a subministrar els cabals sol·licitats excepte situacions d'estiatge.  
Es preveu una generació de purí de 3870 m³/any. La capacitat d'emmagatzematge del purí en la granja serà de 1086,2 m³, capacitat que permetrà una capacitat d'emmagatzematge de 3,35 mesos.  
Els purins es gestionaran per mitjà de la seua aplicació en parcel·la agrícola com a adob amb una aportació total de 90.91 ha per a la seua gestió.  
Tramitació administrativa  
El 22 d'octubre de 2014 es va rebre en el Servici d'Avaluació d'Impacte Ambiental una còpia de l'expedient per a l'obtenció de la llicència ambiental, documentació tècnica del projecte, estudi d'impacte ambiental i document de síntesi.  
La documentació administrativa del projecte inclou:  
- Certificat de compatibilitat urbanística en sentit favorable.  
- Informe de la Direcció Territorial de Castelló de 29 d'octubre de 2013 d'acord amb l'article 20 de la Llei 10/2004, del Sòl no Urbanitzable; Orde de 7 d'octubre de 2005, de la Conselleria d'Agricultura, Pesca i Alimentació, i Llei 6/2003, de Ramaderia de la Comunitat Valenciana.  
  
- Informe favorable de la Direcció General de Cultura de 10 d'abril de 2014, als efectes de l'article 11 de la Llei 4/1998, d'11 de juny, del Patrimoni Cultural Valencià.  
- Informe d'11 de juliol de 2014, de la Confederació Hidrogràfica del Xúquer, sobre no-afecció al règim de corrents ni a zones de servitud i policia de llits.  
- Sol·licitud d'inscripció d'usuari de «casetes» per a l'arreplega dels animals morts i contracte de retirada de residus perillosos zoosanitaris per un gestor autoritzat.  
- La informació pública es va realitzar per mitjà d'anunci general inserit en el tauler d'edictes de l'Ajuntament des del 14 d'agost de 2014 fins al 19 de setembre de 2014 i Butlletí Oficial de la Província de Castelló de data 9 de setembre de 2014 per un període de 30 dies.  
Durant el període d'exposició pública no es van produir al·legacions.  
- El dia 27 de novembre de 2014, el Servici d'Avaluació d'Impacte Ambiental remet a l'Ajuntament de Vall d'Alba l'informe d'abast i continguts de l'estudi d'impacte ambiental el contingut principal del qual es dirigix al compliment de l'Orde 7/2010, de 10 de febrer, pel qual s'aprova el codi valencià de bones pràctiques agràries.  
  
- El dia 16 de gener de 2015 l'Ajuntament de Vall d'Alba remet documentació complementària considerant-se la documentació de l'expedient completa a l'efecte d'emetre la preceptiva declaració d'impacte ambiental.  
En la remissió de la documentació consta informe de l'organisme subministrador d'aigua respecte de la disponibilitat tècnica per a abastiment d'aigua potable al projecte de granja porcina.  
Afeccions legals  
L'ampliació de la granja s'ubicarà en sòl no urbanitzable comú.  
  
Consideracions ambientals  
En l'actual resolució es tindran en compte els impactes ambientals derivats de l'ampliació proposada i els impactes ambientals referits al conjunt de l'explotació.  
1. Alternatives. Identificació i valoració d'impactes. Mesures preventives i correctores.  
L'actual explotació i la seua ampliació s'ubiquen en el pla interior central de la província de Castelló amb un paisatge típic del secà arbrat.  
  
Atés que hi ha instal·lacions prèvies, la distància al nucli urbà (2,8 km) i a la no-afecció a figures de protecció, l'alternativa triada ha sigut l'ampliació de les instal·lacions per mitjà de la ubicació d'una nova nau annexa a les ja existents.  
La nova parcel·la afectada té vegetació pròpia del secà descrit.  
  
La ubicació de la granja no afecta cap figura de protecció ambiental situant-se a més de 2,5 km de la zona ZEPA Planiols-Benasques i a més de 700 metres de la via pecuària de la senda dels Romans.  
Com a fauna es destaca la ubicació de la granja en la ruta migratòria de moltes aus en ruta primaveral i tardorenca i es pot trobar en l'entorn mamífers com ara la musaranya, l'eriçó, la llebre, el conill i rèptils, com també distintes espècies de colobres. Quant a les aus més comunes, el pot esmentar el teuladí comú, la blanca, la merla, etc.  
Quant al factor sociocultural, no s'han localitzat en la zona elements rellevants del patrimoni històric que puguen ser afectats per l'activitat.  
  
Els impactes esperats són:  
- Sorolls i vibracions procedents dels mateixos animals de la granja i els produïts pels motors existents en l'interior de la nau que no superaran els 60 dB (A) en horari diürn i els 20 dB(A) en horari nocturn, per la qual cosa no s'esperen impactes sobre la població de Vall d'Alba.  
  
No obstant això, l'adequat maneig dels animals en la granja, el correcte ancoratge dels motors generadors de vibracions i la realització de treballs en horari diürn seran les mesures preventives que s'aplicaran per a minimitzar els possibles impactes ambientals.  
- Olors: es produiran olors provinents dels residus generats. A fi de minimitzar l'impacte generat es realitzarà una neteja diària de la granja. S'aplicarà en les trapes de purins un complex bacterià a fi de disminuir la producció d'olors i provocar l'evolució de la matèria orgànica i disminuir la DBO5 i DQO.  
Altres mesures que s'aplicaran són la neteja de les instal·lacions amb productes desodoritzants, l'adequat disseny dels elements de ventilació en la granja, l'evacuació dels animals morts per gestor autoritzat i la retirada del purí depurat en bóta hermètica.  
- Impacte visual: encara que l'altura de les edificacions no suposen un gran impacte visual, es rodejarà la granja de tanca arbòria formada per espècies autòctones.  
- Generació de residus: els principals residus generats seran els envasos de productes zootècnics que es gestionaran per gestor autoritzat i el purí.  
El purí generat s'utilitzarà com a adob orgànic en un total de 90.91 ha. Els purins s'aplicaran al terreny en els mesos de març (fruiters i oliveres), juny (fruiters i oliveres), setembre (fruiters, labor i pastos) i desembre (vinya, oliveres, fruiters, garroferes i pastos).  
Amb l'aportació de 90.91 ha s'aportarà al terreny una quantitat inferior a 170 Kg/N/ha/any.  
Respecte d'això, en data de 24 de novembre de 2014 es va sol·licitar ampliació de les parcel·les aportades per a la gestió de purí com a adob orgànic aportant de forma complementària 5,2 ha addicionals.  
Sobre este punt, i de manera general, cal mencionar l'article 5.b.1 del Reial Decret 324/2000, de 3 de març, pel qual s'establixen normes bàsiques d'ordenació de les explotacions referit a l'emmagatzematge i aplicació del de fems procedents de granges porcines així com l'Orde 7/2010, de 10 de febrer, de la Conselleria d'Agricultura, Pesca i alimentació, per la qual s'aprova el codi valencià de bones pràctiques agràries (CVBPA), els aspectes ambientals del qual hauran de ser aplicats en l'explotació.  
En este sentit, i com a mesura preventiva per a evitar la contaminació per nitrats de les aigües subterrànies, l'Orde 7/2010 establix la recomanació de no aplicar fertilitzants orgànics al sòl en una quantitat que supere els 170 Kg/ha/any podent-se completar l'adob amb nitrogen mineral per damunt d'esta quantitat si així ho requerix el cultiu.  
  
Segons l'estudi d'impacte ambiental, la quantitat de nitrogen que s'ha d'aplicar al terreny no supera esta quantitat. No obstant això, hi ha alguns cultius de secà, com ara la vinya, que no requerixen les dites quantitats per al seu normal desenrotllament vegetatiu, per la qual cosa hauran d'ajustar-se les quantitats aplicades de purí en les parcel·les i de forma general a les necessitats reals del cultiu.  
Quant a l'època d'aplicació, s'ha presentat calendari que podrà variar-se segons les necessitats dels cultius i tenint en compte que l'adobament orgànic sol ser un adobament de fons. Així mateix, podrà variar-se el calendari en el cas que els propietaris dels terrenys consideren, respectant les èpoques aptes d'aplicació segons el CVBPA, que és necessari variar l'època d'aplicació per bones pràctiques agronòmiques.  
  
Si com a conseqüència de les mesures mencionades, hi ha algun tipus de desajust en la capacitat d'emmagatzematge del purí, haurà de solucionar-se aportant un nombre més gran de parcel·les o ampliant la capacitat d'emmagatzematge.  
Quant a les característiques de les parcel·les aportades, si se'n fa un mostreig, la majoria són parcel·les cultivades a excepció d'algunes parcel·les (pastos) que per revestir característiques de seminaturalitat i no estar cultivades, no han d'admetre's per a la gestió agrícola del purí.  
  
- Patrimoni arqueològic, etnològic i paleontològic: l'informe emés per la Conselleria de Cultura no ha detectat impactes en este sentit, si bé com a mesura preventiva i correctora es compliran els preceptes de la Llei 4/1998, del Patrimoni Cultural Valencià, en el cas de l'aparició d'elements del patrimoni cultural s'actuarà d'acord amb allò que s'ha especificat en la dita llei.  
2. Programa de vigilància ambiental.  
El programa de vigilància ambiental haurà de ser realitzat per la propietària de la granja, que aplicarà les mesures correctores propostes en l'estudi d'impacte ambiental.  
  
  
Consideracions jurídiques  
1. El projecte examinat constituïx un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament. Annex I.h.  
  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, modificat pel Decret 32/2006, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
  
3. L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència sobre avaluació ambiental estratègica i de projectes.  
Per tot això, formule la declaració d'impacte ambiental següent:  
  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, sempre que este es desenrotlle d'acord amb les previsions de l'estudi d'impacte ambiental i els condicionants i modificacions establits a continuació:  
1. Capacitat d'emmagatzematge de purins i aplicació en camp: segons allò que s'ha indicat en l'apartat 1 de les consideracions ambientals d'esta declaració d'impacte ambiental:  
a) No es podran aportar purins en parcel·les no cultivades agronòmicament.  
b) Es respectarà l'Orde 7/2010, de la Conselleria d'Agricultura, per la qual s'aprova el codi valencià de bones pràctiques agràries. A tals efectes, s'ajustaran les dosis de nitrogen a aplicar als cultius i les èpoques d'aplicació, i en cas necessari s'haurà o bé ampliar la capacitat d'emmagatzematge de purins o bé ampliar la superfície agrícola a emprar.  
2. Qualsevol variació en el projecte haurà de ser comunicada al Servici d'Avaluació d'Impacte Ambiental.  
  
Segon  
Notificar a les persones interessades que contra esta resolució, per ser un acte de tràmit, no es pot interposar cap recurs, sense perjuí que puguen utilitzar-se els mitjans que en defensa dels seus drets es consideren pertinents  
  
Tercer  
Publicar esta declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
  
  
València, 29 de gener de 2015.- El director general d'Avaluació Ambiental i Territorial: Juan Giner Corell.»  
  
«Declaració d'impacte ambiental  
Expedient: 125-2014-AIA.  
Títol: Explotació avícola.  
Promotor: Juan Vicente Ballester Tramoyeres.  
Òrgan substantiu: Ajuntament de Villar del Arzobispo (València).  
Localització: parcel·la 881 del polígon 6.  
Descripció i objecte del projecte  
L'objecte del projecte és l'inici d'activitat d'explotació ramadera en la partida La Seña del terme municipal de Villar del Arzobispo.  
  
La parcel·la on s'ubicarà l'explotació està actualment ocupada per cultius de vinya, i es disposa de caseta agrícola que alberga l'equipament per al reg de la vinya, servicis sanitaris i pou de subministrament d'aigua.  
L'orientació de l'activitat serà l'engreixament de pollastres. Per a això es construirà una nau de 1650 m² de planta rectangular amb capacitat per a 25153 aus que disposarà de les infraestructures necessàries per al seu engreixament, així com local tècnic per a l'allotjament dels sistemes de control de la nau.  
Fora de la nau, es disposarà una esplanada amb solera per a facilitar la càrrega de la gallinassa, un depòsit de propà i femer de 80 m² amb pendent cap al pouet d'arreplega de lixiviats i capacitat d'emmagatzematge d'un cicle complint els requisits de la Llei 2/2003, de Ramaderia de la Comunitat Valenciana. Es disposarà d'un tendal per a protegir el femer de la pluja i evitar emissions.  
El subministrament elèctric es realitzarà per mitjà d'un centre de transformació d'intempèrie de 50 kVA. Es comptarà amb un grup electrogen de gasoil per a emergències.  
El cicle de criança dura entre 42 a 50 dies i es realitzen de 5 a 6 cicles anuals. Les aus es criaran sobre jaç. L'excés d'humitat del jaç s'evitarà per mitjà de calfament i renovació de l'aire. Al final de cada cicle, es realitza el buidatge de la nau i la retirada de la gallinassa per empresa autoritzada per al seu aprofitament agrícola. En el cas de no poder realitzar la retirada de la gallinassa, s'emmagatzemarà en el femer fins a la seua retirada.  
Quant al consum de recursos, es preveu un consum d'aigua de 1500 m³ i un consum d'energia de 19922 kW/any.  
Tramitació administrativa  
D'acord amb la Llei 6/2014, de la Generalitat, de prevenció, qualitat i control ambiental d'activitats l'explotació, requerix l'obtenció de llicència ambiental havent d'obtindre's prèviament la preceptiva declaració d'impacte ambiental. A este efecte, el 29 d'octubre de 2014 l'Ajuntament de Villar del Arzobispo va remetre al Servici d'Avaluació d'Impacte Ambiental la documentació administrativa i ambiental als efectes de l'inici de l'expedient d'avaluació d'impacte ambiental. La dita documentació va tindre entrada en el Servici d'Avaluació d'Impacte Ambiental el 31 d'octubre de 2014.  
La documentació remesa conté:  
- Tràmit d'informació pública: Certificat de la Secretaria de l'Ajuntament de Villar del Arzobispo en el qual s'indica que el període d'informació pública va ser realitzat en el Butlletí Oficial de la Província de València del 24 de novembre de 2014 per un període de 30 dies, període durant el qual no es van presentar al·legacions. Així mateix, es fa constar que en l'anunci del tauler d'edictes de l'Ajuntament i en la notificació als veïns contigus, no s'han produït al·legacions.  
  
- Certificat de compatibilitat urbanística favorable.  
- Sol·licitud d'aprofitament d'aigües subterrànies de nova implantació per a cabal inferior a 7000 m³/any per a ús agrícola i ramader.  
  
- Autorització de la Confederació Hidrogràfica del Xúquer per a construcció de nau per a explotació avícola en zona de policia de llit públic (rambla de La Seña) en la parcel·la 881 del polígon 6 de Villar del Arzobispo.  
Afeccions legals  
L'explotació s'ubicarà en sòl no urbanitzable comú.  
Zona de policia de llit del barranc de La Seña.  
La granja no s'ubicarà en l'àmbit de cap figura de protecció ambiental regulada per la Llei 11/1994, d'Espais Naturals Protegits de la Comunitat Valenciana inclosos els espais de la Xarxa Natura 2000.  
  
Informes sectorials  
El 24 de novembre de 2014 el Servici d'Avaluació d'Impacte Ambiental sol·licita a la Confederació Hidrogràfica del Xúquer informe relatiu a la disponibilitat de cabals així com informe sobre la compatibilitat de la ubicació de pou d'extracció d'aigua amb l'explotació ramadera i en cas positiu si és necessari aplicar algun tipus de perímetre de protecció per a garantir el bon estat de les aigües subterrànies.  
  
El 27 de gener de 2015 la Confederació Hidrogràfica del Xúquer emet l'informe següent:  
«... en la parcel·la 881 del polígon 6 de Villar del Arzobispo consta l'existència d'un aprofitament d'aigua subterrànies sol·licitat a l'empara del que disposa l'article 54.2 del text refós de la Llei d'Aigües [...] per la qual cosa no es tracta d'una concessió administrativa, sinó d'un dret a l'ús privatiu d'aigües per disposició legal, la disponibilitat de cabals del qual està condicionada, sense més limitacions, al compliment dels requisits establits en l'esmentat article. L'aprofitament només el pot sol·licitar el titular de la parcel·la, el pou ha d'estar en la mateixa parcel·la en què es realitza l'ús i el volum màxim anual permés no pot superar els 7000 m³)  
En el cas que ens ocupa el volum que consta en la inscripció (6000 m³/any) és prou per als usos pretesos (ús ramader i engreixament de vinya).  
Per a l'ús sol·licitat (reg i ramader), la llei d'aigües no preveu l'establiment de perímetres de protecció.  
El compliment de la normativa sectorial sobre explotacions ramaderes pel que fa a capacitat, estanquitat i impermeabilitat dels femers, així com al tractament posterior dels residus de l'explotació hauria de garantir la no-contaminació de les aigües subterrànies.»  
  
Consideracions ambientals  
1. Identificació i valoració d'impactes. Establiment de mesures protectores i correctores.  
- Fase d'obres: es procedirà a l'eliminació de part de la vinya existent en la parcel·la, es realitzaran les rases per a la fonamentació i es procedirà a millorar el camí d'accés amb capa de pedra picada.  
Per tant, es produirà una ocupació i canvi d'ús del sòl. L'impacte produït serà de signe negatiu, però de poca importància pel fet que no s'afecta vegetació natural.  
- Fase d'activitat: es poden produir els impactes següents:  
Emissions: olors, sorolls.  
Els sorolls generats en l'explotació seran generats pels mateixos animals, així com pel funcionament dels sistemes de ventilació. S'han triat equips de baix nivell sonor (menor o igual de 60 dB), per la qual cosa, amb esta mesura preventiva, no es generarà impacte de consideració.  
Olors: es considera un impacte de signe negatiu, mitjanament persistent i de baixa intensitat. Amb les mesures preventives i correctores que s'empraran no s'esperen impactes sobre la població més pròxima que s'ubica aproximadament a 3,6 km.  
La utilització de sistemes estàtics i dinàmics de ventilació així com el disseny de la nau amb materials que faciliten la neteja i desinfecció seran les mesures preventives que contribuiran a la disminució de la producció d'olors.  
Contaminació d'aigües i sòls: la incorrecta gestió de fems o d'altres residus amb caràcter contaminant poden produir impactes de signe negatiu la reversibilitat dels quals només es donaria a llarg termini encara que la seua extensió es considera puntual.  
La prevenció i correcció de l'impacte ambiental es minimitza per mitjà d'una correcta gestió dels residus produïts.  
La gestió donada a la gallinassa serà la retirada d'esta al final de cada cicle productiu per un gestor autoritzat per a la seua utilització com a adobament orgànic. No obstant això, i en compliment de la llei de ramaderia, s'ubicarà femer amb sòl impermeable i pouet d'arreplega de lixiviats amb capacitat d'emmagatzematge per a un cicle de producció.  
Quant a la resta de residus, es gestionaran per mitjà de l'ecoparc del municipi o es gestionaran per empresa autoritzada.  
Quant a les aigües pluvials, estes s'abocaran directament sobre el terreny. L'aigua procedent de la coberta de la nau caurà sobre vorera perimetral i d'allí es distribuirà sobre el terreny i per desaigüe natural a la rambla pròxima.  
Paisatge: es produïx una modificació del paisatge que serà visible des de la CV-35, que serà de caràcter permanent.  
A fi que l'edificació quede integrada en el paisatge es procedirà a triar colors en l'edificació acords amb este.  
Elements del patrimoni cultural valencià: consta en la documentació remesa una còpia de la presentació de la memòria de prospecció arqueològica i etnològica per a l'emissió de l'informe regulat en l'article 11 de la Llei 4/1998, del Patrimoni Cultural Valencià.  
2. Programa de vigilància ambiental.  
Es durà a terme pel propietari de les instal·lacions qui serà el responsable de cuidar la retirada periòdica del fem, la neteja de la nau i es portarà un registre de les operacions realitzades.  
Consideracions jurídiques  
1. El projecte examinat constituïx un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu Reglament, annex I.h del Decret 162/1990.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
3. L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència sobre avaluació ambiental estratègica i de projectes.  
Per tot això, formule la declaració d'impacte ambiental següent:  
  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, sempre que este es desenrotlle d'acord amb les previsions de l'estudi d'impacte ambiental i els condicionants i modificacions establits a continuació:  
1. Tant en la fase d'obres com en les operacions que així ho requerisquen, es respectarà el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
  
2. Ampliació del programa de vigilància ambiental: es procedirà a la vigilància i control de la neteja de la parcel·la després de la retirada de la gallinassa per empresa autoritzada.  
3. Els envasos de productes empleats en la sanitat animal es gestionaran per mitjà de gestor autoritzat.  
4. Es respectaran els termes de l'informe regulat en l'article 11 de la Llei 4/1998, del Patrimoni Cultural Valencià, així com els preceptes continguts en la dita llei.  
  
Segon  
Notificar a les persones interessades que contra esta resolució, per ser un acte de tràmit, no es pot interposar cap recurs, sense perjuí que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar esta declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
València, 4 de febrer de 2015.- El director general d'Avaluació Ambiental i Territorial: Juan Giner Corell.»  
  
València, 27 de febrer de 2015.- El director general d'Avaluació Ambiental i Territorial: Juan Giner Corell.